**Hendrick Avercamp** (27. tammikuuta 1585 – 15. toukokuuta 1634) oli Alankomaiden kultakauden aikana vaikuttanut taidemaalari. Hän oli erikoistunut erityisesti talvisia näkymiä esittäviin maisemamaalauksiin.

Elämä ja ura
------------

Avercamp syntyi Amsterdamissa sivistysperheeseen. Hänen isänsä Barent oli opettaja, apteekkari ja lääkäri. Avercamp oli mykkä ja hänet tunnettiin nimellä "de Stomme van Kampen" (Kampenin mykkä). Hän opiskeli tanskalaissyntyisen muotokuviin ja historiallisiin aiheisiin erikoistuneen Pieter Isaacksin (1569–1625) johdolla. Opiskeluaikanaan hän tutustui myös Antwerpenista espanjalaisten valloitusta paenneiden protestanttisten maisemamaalareiden työhön.

Avercampista tuli yksi 1600-luvun pohjoisen alankomaalaisen koulukunnan ensimmäisistä maisemamaalereista. Hän erikoistui erityisesti talvimaisemiin ja sai vaikutteita esimerkiksi Pieter Bruegel vanhemman töistä. Avercampin maalaukset ovat värikkäitä ja eloisia, tarkasti kuvattuja ihmisiä talvimaisemassa. Useat Avercampin maalauksista kuvaavat luistelevia ihmisiä järven tai jokien jäillä. Aiheenvalintaan saattoi vaikuttaa myös se, että Avercampin syntymä ajoittui ns. pienen jääkauden kylmään kauteen. Vuonna 1608 Avercamp muutti Amsterdamista Kampeniin, Overijsselin provinssiin, missä hän myös kuoli. Hänet on haudattu Kampenin Sint Nicolaaskerkiin.

Tyyli
-----

Avercampin työt poikkeavat tyylillisesti hänen aikakautensa maalareiden valtavirrasta. Syyksi on epäilty sitä, että hän työskenteli suhteellisen eristäytyneenä harvaan asutussa Kampenissa Alankomaiden pohjoisosassa. Avercamp oli suosittu maalari elinaikanaan ja hän myi useita piirroksiaan, usein vesiväritöitä, taiteenkeräilijöille. Britannian kuningashuoneen Royal Collectionissa on useita hänen töitään (mm. Windsorin linnassa).

Teoksia
-------

* Talvimaisema, n. 1608, 78 × 132 cm, Rijksmuseum, Amsterdam.*Talvimaisema*, n. 1608, 78 × 132 cm, Rijksmuseum, Amsterdam.
* Näkymä jäällä lähellä kaupunkia, 1615, 58 × 89.8 cm, National Gallery, Lontoo.*Näkymä jäällä lähellä kaupunkia*, 1615, 58 × 89.8 cm, National Gallery, Lontoo.
* Näkymä jäällä, 19 × 31 cm, Teylers museum, Haarlem.*Näkymä jäällä*, 19 × 31 cm, Teylers museum, Haarlem.
* Talvimaisema, 1610–1620?, 18.5 × 36 cm, Museum Boijmans Van Beuningen, Rotterdam.*Talvimaisema*, 1610–1620?, 18.5 × 36 cm, Museum Boijmans Van Beuningen, Rotterdam.
* Luistelemassa kaupungin lähellä, 1610–1620, 33 × 60.6 cm, Saint Louis Art Museum, Saint Louis.*Luistelemassa kaupungin lähellä*, 1610–1620, 33 × 60.6 cm, Saint Louis Art Museum, Saint Louis.

Lähteet
-------

1. 1 2  Discover painter, draftsman Hendrick Avercamp *rkd.nl*. Viitattu 29.9.2020. (englanniksi)
2. 1 2 3 4  Brenner, Carla & Riddell, Jennifer & Moore, Barbara: *Painting in the Dutch Golden Age – A Profile of the Seventeenth Century*, s. 131. Washington: National Gallery of Art, Washington, 2007.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Hendrick Avercamp**.
* Avercamp at the WebMuseum
* Avercamp at Museum Syndicate

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Tšekki
* Alankomaat
* Puola

 |
|  |
| Taiteenala | 
* KulturNav
* RKD Artists
* Städel
* ULAN

 |
|  |
| Henkilöt | 
* Alankomaat
* Deutsche Biographie
* Trove

 |
|  |
| Muut | 
* Europeana
* SNAC
* IdRef

 |

 |